Maggie Aiono

Maggie Kolopa Aiono (født 19. mai 1990) er en samoansk handicapidrettsutøver, som konkurrerer i friidrett (diskos) og bordtennis. Hun konkurrerer i klassen F44, som er en av klassene for utøvere med amputasjon av én fot nedenfor kneet. Hun deltok ved Paralympiske sommerleker 2016. 

 Bakgrunn 
Aiono måtte amputere venstre fot etter en trafikkulykke i 1994. Hun begynte med friidrett i 2014.IPC - Maggie Kolopa Aiono, besøkt 27. oktober 2016.

 Idrettskarriere 
2015
Aiono var rangert som nummer 20 i verden i bordtennis klasse 9 i 2015. Hun var rangert som nummer 116 i verden i åpen klasse for stående. Hun fikk bronse i oseaniamesterskapet i para-bordtennis i 2015 i klasse 6-10 singel, og fikk også bronse i lag klasse 9-10 sammen med Joel Coughlan.Table Tennis Australia - 2015 Annual Report , besøkt 27. oktober 2015.

Hun deltok også ved Pacific Games 2015 i Port Moresby, der hun kom på 5.-plass i kulestøt, med 6,59 meter.Oceania Athletics - Pacific Games - 7/13/2015 to 7/18/2015, besøkt 27. oktober 2016.

2016
Aiono deltok i diskos ved Paralympiske sommerleker 2016 i Rio de Janeiro. Der kom hun på 11.-plass av 12 deltakere i klassen F44, med 19,56 meter.Rio 2016 - Men's Discus Throw - F37 Final, besøkt 27. oktober 2016. Hun var Samoas flaggbærer under åpningsseremonien.

 Referanser 

 Eksterne lenker 
  Profil og resultater hos IPC
  Rio 2016 - Maggie Aiono (arkivert)

Kategori:Samoanske handikappidrettsutøvere
Kategori:Samoanske friidrettsutøvere
Kategori:Samoanske bordtennisspillere
Kategori:Deltakere for Samoa under Paralympiske sommerleker 2016
Kategori:Fødsler i 1990